GEMSBOK-KURUMAN: Die Ga-Segonyana Munisipaliteit steur hom glo nie aan dodelike besoedeling van die Kuruman Oog-besproeiingskanaal nie.
Groot kommer heers tans oor berigte dat vee besig is om te vrek van die baie hoë E.coli -vlakke in die varswaterbesproeiingskanaal wat van die Kuruman Oog af deur die dorp vloei, na ver afgeleë dorpe en landelike gebiede. To read more, read our 5 Nov 2021 issue
Kriminele saak teen DKM oor riool
GEMSBOK-UPINGTON: Werner Strauss, streekskoordineerder van Afriforum se Kalahari-tak het 'n kriminele klag teen die munisipale bestuurder van die Dawid Kruiper Munisipaliteit, Elias Ntoba, en al die betrokke rolspelers binne die munisipaliteit aanhangig gemaak.
Die rits klagtes hou verband met die "pligsversuim" van DKM om die riool probleme in die munisipale gebied daadwerklik aan te spreek.
"Die huidige verval, wanbestuur en versuim van onderhoud van die Upington en omgewing se rioolstelsel het verskeie rioollekkasies tot gevolg. To read more, read our 15 Oct 2021 issue.
Samewerking bring verligting te midde van NK veldbrande
GEMSBOK-UPINGTON: Hulp kom nou van selfs die mees onwaarskynlikste plekke na aanleiding van die veldbrande in die Noord -Kaap, wat binne enkele dae groot verwoesting gesaai het. Tog is baie meer hulp nodig.
Die Kimberley-diamantmynmaatskappy, Ekapa, en die Noord-Kaapse landboubesigheid GWK, het kragte saamgesnoer om hulp te verleen aan die meer as 100 000 ha verskroeide aarde in gebiede tussen Schmidtsdrift, Campbell, Douglas, Kimberley, Magersfontein en Jacobsdal is in puin agtergelaat. To read more, read our 15 Oct 2021 issue.
Trio in hof vir tenderbedrog
GEMSBOK-UPINGTON: Twee maatskappydirekteure en 'n voormalige senior amptenaar van die Noord -Kaapse gesondheidsdepartement is in kookwater oor 'n onreëlmatige tenderskandaal van R453 miljoen.
Die drietal word daarvan beskuldig dat hulle bedrieglike dokumente vir die onderneming, genaamd Defensor Electronic Security Systems, ingedien het om 'n onregverdige voordeel te verkry vir 'n tender om veiligheidsdienste aan die departement van gesondheid te verskaf.
To read more, read our 15 Oct 2021 issue.
Hoërskool Martin Oosthuizen alumni presteer
Twee alumni van die Hoërskool Martin Oosthuizen,Izak (matriek 1985) en Hannes(1987) Nel van Nel Brothers - Rooipad, is tydens Raisins SA se toekenningsgeleentheid aangewys as die Industriële leiers van die jaar vir 2021.
Marcell Schreuder, 'n graad 11-leerder van Hoërskool Martin Oosthuizen, is tydens die glansgeleentheid van South African Raisins aangewys as Raisins SA se Landbou skolier van die jaar. Die skool is baie trots dat die skolier van die jaar wenner en die Industriële leiers van die jaar uit dieselfde stal kom. Vir meer skolenuus lees ons 08 Oktober 2021 uitgawe
Walter Meyer se weduwee skuldig bevind aan sy moord
GEMSBOK-UPINGTON: Die weduwee van die bekende kunstenaar Walter Meyer is skuldig bevind aan sy moord.
Sophia Meyer het in die Upington-hof verskyn.
Woordvoerder van die nasionale vervolgingsgesag, Mojalefa Senokoatsane, het gesê die hof het Sophia skuldig bevind aan moord en haar saak tot 15 November uitgestel. "Die saak is ook uitgestel vir die hof om te bepaal of die beskuldigde op borgtog vrygelaat sal word, aangesien sy tans in aanhouding is ná haar skuldigbevinding," het Senokoatsane gesê. Meyer is op 22 Desember 2017 "met 'n skerp voorwerp gesteek" tydens 'n rusie met sy vervreemde vrou. Die 52-jarige kunstenaar, wat werke in versamelings in New York, Kanada en in die SA National Gallery laat hang het, moes in die jare voor sy dood sy skilderye vir 'n appel en ui verkoop om kos op die tafel te sit.
Hy het saam met Sophia, wat 27 jaar oud was ten tyde van die moord, in Augrabies Park op Upington gebly. Hulle huwelik is as onrusbarend beskryf. Vir meer lees ons 08 Oktober 2021 uitgawe
Noodlottige botsing met vullistrok word ondersoek
GEMSBOK-UPINGTON: Verskeie gerugte doen tans die rondte nadat 'n vullistrok van die Dawid Kruiper Munisipaliteit in 'n noodlottige botsing met 'n ander vragmotor betrokke was.
Die polisie in Upington ondersoek 'n saak van strafbare manslag na 'n ongeluk met twee vragmotors wat op Schröderstraat naby die Engen -vulstasie op Donderdag, 30 September 2021 plaasgevind het.
Sersant Omphile Masegela, woordvoerder van die Upington SAPD sê daar word beweer dat die twee vragmotors op 'n kruising gebots het, wat gelei het tot die dood van 'n 45-jarige man, die bestuurder van een vragmotor en drie ander mense wat ernstige beserings opgedoen het.
Die beseerde persone is na die hospitaal geneem vir behandeling. Die ondersoek duur voort.
"Daar was gisteraand 'n ongeluk te Schröderstraat,Upington tussen die Raad se Vullistrok en n privaat trok. Die ongeluk het in Schröderstraat, in Middelpos plaas gevind. 'n Munisipale amptenaar het in die ongeluk aan sy beserings beswyk en twee ander insittendes asook die drywer van 'n privaat trok sterk tans aan in 'n naby geleë hospitaal. Hiermee wil ons as Dawid Kruiper Munisipaliteit ons innige meegevoel en medelye aan die familie van ons kollega stuur asook sterkte aan die beseerdes," so lui die persverklaring wat na afloop van navraag oor die ongeluk uitgereik is.
Geen van die gerugte wat tans die rondte doen, soos dat die bestuurder van die voertuig die vullistrok sonder toestemming en teen 'n hoë spoed bestuur het, kon teen druktyd deur die Gemsbok bevestig word nie.. Vir meer lees ons 08 Oktober 2021 uitgawe
Departement waarsku: Vakature by korrektiewe dienste 'n bedrogspul
GEMSBOK-UPINGTON: Die departement van korrektiewe dienste (DKD) is bewus van die jongste bedrogspul met betrekking to geadverteerde werksgeleenthede.
In die nuutste vakature foefie kontak die meesterbrein, glo met die naam van Ngcobo, werksoekers om hulle in te lig dat Upington Korrektiewe Dieste se areabestuur afdeling mense werf vir die leerlingskapprogram.
Die beweerde bedrieër (Ngcobo) verskaf aan niksvermoedende werksoekers die fisiese adres van die kantoor van die Upington -gebiedskommissaris as 'n lokaal vir die onderhoude met leerlinge en eis dan dat hulle 'n bedrag van R2000 per aansoeker deur 'n Pep -winkel in die streek aan hom stuur om 'n onderhoud vir die niksvermoedende werksoekers te verseker. Vir meer lees ons 08 Oktober 2021 uitgawe
Boere gewaarsku oor sprinkane
UPINGTON: Daar is vrese dat hierdie seisoen van die ergste besmettings van bruin sprinkane (Locustana pardalina) in Suid -Afrika op rekord kan kom.
Dit het gevolg op berigte oor uitbrake in die Concordia- en Springbok-gebiede in die Noord-Kaap, sowel as die distrikte Graaff-Reinet, Cradock en Aberdeen in die Oos-Kaap.
Andrea Campher, bestuurder van die risiko- en rampeenheid by Agri SA, het gesê die goeie reënvalvoorspelling vir die komende seisoen en die feit dat die sprinkane vroeër vanjaar hul eiers naby besproeiingsgebiede in die Oos-Kaap gelê het, kan grootskaalse besmettings veroorsaak.